Χιούγκο Γουίβινγκ

Ο Χιούγκο Γουάλας Γουίβινγκ (αγγλικά: Hugo Wallace Weaving, 4 Απριλίου 1960) είναι Αγγλό-Αυστραλός ηθοποιός του κινηματογράφου και του θεάτρου. Περισσότερο γνωστός είναι για τους ρόλους του στην τριλογία The Matrix (1999-2003), ως Agent Smith και στις τριλογίες Ο Άρχοντας των Δαχτυλιδιών (2001-2003) και Χόμπιτ (2012-2014) ως Elrond. Άλλοι γνωστοί του ρόλοι ήταν στο V for Vendetta (2006), ως V, στο Captain America: The First Avenger (2011), ως Red Skull και στο Hacksaw Ridge (2016), ως Τομ Ντος.

Ο Γουίβινγκ έχει συμμετοχές και στην τηλεόραση, με την πρώτη, να πραγματοποιείται το 1984, στην αυστραλιανή σειρά Bodyline, όπου υποδύθηκε τον Άγγλο αθλητή του κρίκετ Ντάγκλας Τζάρντιν. Στον κινηματογράφο, η πρώτη του μεγάλη ερμηνεία ήρθε το 1991, στην ταινία Proof. Επίσης, ο Γουίβινγκ, είναι και ηθοποιός φωνής, έχει ερμηνεύσει ρόλους σε ταινίες όπως το Babe (1995), το Happy Feet (2006), το Happy Feet Two (2011), καθώς και στη σειρά ταινιών Transformers, ως Megatron. 

Γεννήθηκε στο Ιμπαντάν και, αργότερα, μετακόμισε  στην Αυστραλία. Σε ηλικία 13 ετών διαγνώστηκε με επιληψία.  Μεταξύ άλλων, έχει βραβευθεί με 3 βραβεία Α' Ανδρικού Ρόλου από το Australian Academy of Cinema and Television Arts, καθώς επίσης και με 3 βραβεία Β' Ανδρικού Ρόλου. Το 2015, βραβεύτηκε και από το Helpmann Award με το βραβείο Καλύτερου Άνδρα Ηθοποιού στο Θέατρο. Το 2003, είχε βραβευτεί και από το Screen Actors Guild, μαζί και με το υπόλοιπο κάστινγκ της ταινίας Ο Άρχοντας των Δαχτυλιδιών: Η Επιστροφή του Βασιλιά (2003).

Παραπομπές

Περαιτέρω μελέτη 

 The Dictionary of Performing Arts in Australia – Theatre . Film . Radio . Television – Volume 1 – Ann Atkinson, Linsay Knight, Margaret McPhee – Allen & Unwin Pty. Ltd., 1996
 The Australian Film and Television Companion – compiled by Tony Harrison – Simon & Schuster Australia, 1994

Εξωτερικοί σύνδεσμοι 
 
 Hugo Weaving at the National Film and Sound Archive

Αυστραλοί ηθοποιοί
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί θεάτρου
Άγγλοι άνδρες ηθοποιοί τηλεόρασης
Άγγλοι άνδρες ηθοποιοί φωνής
Άγγλοι άνδρες ηθοποιοί ραδιοφώνου
Αυστραλοί ηθοποιοί ραδιοφώνου